Document ID: 32005R1747

KOMISSION ASETUS (EY) N:o 1747/2005,
annettu 24 päivänä lokakuuta 2005,
neuvoston asetuksen (EY) N:o 1493/1999 soveltamista koskevista yksityiskohtaisista säännöistä kolmansien maiden kanssa käytävän viinialan tuotteiden kaupan osalta annetun asetuksen (EY) N:o 883/2001 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (1) ja erityisesti sen 59 artiklan 3 kohdan a alakohdan,
sekä katsoo seuraavaa:
(1)
Tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta 7 päivänä syyskuuta 2004 annetulla komission asetuksella (EY) N:o 1810/2004 (2) tehtiin muutoksia nimikkeistöön eräiden pöytäviinien osalta.
(2)
Komission asetuksen (EY) N:o 883/2001 (3) liitteissä II ja III on luettelot viinituotteista, joiden koodeja olisi mukautettava, jotta ne vastaisivat asetuksella (EY) N:o 1810/2004 käyttöön otettuja muutoksia.
(3)
Asetus (EY) N:o 883/2001 olisi muutettava vastaavasti.
(4)
Muutoksia olisi sovellettava 1 päivästä tammikuuta 2005, joka on asetuksen (EY) N:o 1810/2004 soveltamispäivä.
(5)
Tässä asetuksessa säädetyt toimenpiteet ovat viinin hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Muutetaan asetus (EY) N:o 883/2001 seuraavasti:
a)
Korvataan liite II tämän asetuksen liitteessä I olevalla tekstillä.
b)
Korvataan liite III tämän asetuksen liitteessä II olevalla tekstillä.
2 artikla
Tämä asetus tulee voimaan päivänä, jona se julkaistaan Euroopan unionin virallisessa lehdessä.
Sitä sovelletaan 1 päivästä tammikuuta 2005.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 24 päivänä lokakuuta 2005.

Labels: 3
6